Գուրգեն Օգանեզով

Գուրգեն Գաբրիելի Օգանեզով (), հայ խորհրդային ինժեներ։ Գյուղատնտեսական գիտությունների դոկտոր (1937), պրոֆեսոր (1938), ՀԽՍՀ գիտության և տեխնիկայի վաստակավոր գործիչ (1940)։ ՀԽՍՀ աշխատանքի հերոս (1926)։

Կենսագրություն 
1921 թվականին ավարտել է Պետրոգրադի հաղորդակցության ճանապարհների ճարտարագետների ինստիտուտը։ 1936-1968 թվականներին եղել է Երևանի պոլիտեխնիկական ինստիտուտի շինարարական մեխանիկայի ամբիոնի վարիչ (1968 թվականից՝ պրոֆեսոր)։ Օգանեզովի գիտական աշխատանքները վերաբերում են Արարատյան գոգահովտի առաջացման, երկրի տեկտոնիկայի ու երկրակեղևի տեղական ձևափոխությունների, մագմատիկ ապարների հասակի որոշման, հրաբխային դեպրեսիայի, Այղր լճի և Սևջուր գետի ռեժիմների ուսումնասիրման հարցերին։ Օգանեզովը զբաղվել է նաև ոռոգման համակարգի շինարարության, ճահիճների չորացման, Սևան-Հրազդան համակարգի հիդրոտեխնիկական կառույցների աշխատանքի ռեժիմի և այլ հարցերով։ 1929-1931 թվականներին եղել է ՀԽՍՀ Կենտգործկոմի անդամության թեկնածու, 1931-1935 թվականներին՝ ՀԽՍՀ Կենտգործկոմի անդամ։

Պարգևներ 
Պարգևատրվել է Լենինի և «Պատվո նշան» (2) շքանշաններով։

Գրականություն 
 Гурген Гаврилович Оганезов. Биобиблиография, Е., 1982.

Մարտի 26 ծնունդներ
Ապրիլի 7 ծնունդներ
1886 ծնունդներ
Բաքու քաղաքում ծնվածներ
Մարտի 25 մահեր
1983 մահեր
Երևան քաղաքում մահացածներ
Հայ խորհրդային ինժեներներ
ՀԽՍՀ գիտության վաստակավոր գործիչներ
Գյուղատնտեսական գիտությունների դոկտորներ
Հայ պրոֆեսորներ
Հայ ճարտարագետներ
Հայ գիտնականներ